Ir-Regolament tal-Kummissjoni (KEE) Nru 2091/98
tat-30 ta' Settembru 1998
dwar is-segmentazzjoni tal-flotta tas-sajd tal-Komunità u l-isforzi tas-sajd b'relazzjoni mal-programmi multiannwali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KEE) Nru 3760/92 ta' l-20 ta' Diċembru 1992, li jistabbilixxi sistema Komunitarja għas-sajd u l-akwakultura [1], kif emendat bir-Regolament tal-Kunsill (KE) Nru 1181/98 [2], u b'mod partikolari l-Artikolu 13 tiegħu,
Billi b'mod konformi ma' l-Artikolu 5 tar-Regolament tal-Kunsill (KE) Nru 3699/93 tal-21 ta' Diċembru 1993 li jistabbilixxi l-kriterji u l-arranġamenti dwar l-għajnuna stutturali tal-Komunità fis-setturi tas-sajd u l-akwakultura u l-ipproċessar u l-bejgħ tal-prodotti tiegħu [3], kif emendat l-aħħar bir-Regolament tal-Kunsill (KE) Nru 25/97 [4], il-programmi ta' gwida ta' diversi snin għall-perjodu mill-1997/2001 ġew addottati bid-Deċiżjonijiet tal-Komunità 98/119/KE sa 98/131/KE [5]; billi l-informazzjoni meħtieġa sabiex jiġu segwiti dawn il-programmi trid tintbagħat lill-Kummissjoni, inkluża l-informazzjoni dwar l-isforzi tas-sajd għall-bastimenti individwali jew miżjuda b'segmenti tal-flotta jew bil-ħut, skond il-każijiet partikolari;
Billi r-Regolament tal-Kummissjoni (KEE) Nru 2090/98 [6], jistabbilixxi l-bażi għat-trasmissjoni ta' l-informazzjoni lir-reġistru tal-bastimenti tas-sajd tal-Komunità;
Billi il-komunikazzjoni ta' informazzjoni dwar is-segmentazzjoni tal-flotta tas-sajd u l-isforzi tas-sajd għal kull medda tal-baħar fejn jinqabad il-ħut għall-kummerċ għandhom jirreferu għall-informazzjoni li tinsab fir-reġistru tal-bastimenti tas-sajd tal-Komunità;
Billi l-miżuri previsti f'dan ir-Regolament huma skond l-opinjoni tal-Kumitat Amministrattiv għas-Sajd u l-Akwakultura,
ADDOTTAT DAN IR-REGOLAMENT:
L-Artikolu 1
Is-segment li miegħu kull bastiment li jidħol fil-flotta tas-sajd jagħmel parti jew kwalunkwe tibdil fis-segment li miegħu kull bastiment eżistenti jagħmel parti jrid jikkomunika mar-reġistru tal-bastiment tas-sajd tal-Komunità b'mod konformi mad-dispożizzjonijiet tar-Regolament (KE) Nru 2090/98.
Il-kodiċi tas-segment li għandhom jintużaw huma dawk murija fl-Anness I.
Il-bastimenti in kwestjoni għandhom jiġu identifikati b'numru intern rekordjat fir-Reġistru tal-Komunità tal-bastimenti tas-sajd, kif indikat fl-Anness I tar-Regolament (KE) Nru 2090/98.
L-Artikolu 2
Għal kull segment li għalih Stat Membru jissottmetti lill-Kummissjoni programm ta' limitazzjoni ta' l-isforzi tas-sajd, jew għal kull medda tal-baħar fejn jinqabad il-ħut għall-kummerċ b'mod konformi ma' l-Artikolu 6 tad-Deċiżjoni tal-Kunsill 97/413/KE [7], jew b'segment li jagħmel tajjeb għal kull arretrati mill-programm ta' gwida multiannwali ta' qabel parzjalment bi tnaqqis fl-attività, il-proċeduri li ġejjin għandhom jiġu addottati:
- l-Istat Membru għandu jiġbor l-informazzjoni individwali fuq l-isforzi tas-sajd tal-bastimenti fis-segment jew medda tal-baħar fejn jinqabad il-ħut għall-kummerċ,
- l-ipproċessar ta' l-informazzjoni bi programm tal-kompjuter għandu jsir mill-Istat Membru,
- it-trasmissjoni lill-Kummissjoni ta' l-informazzjoni individwali jew l-informazzjoni miżjuda mis-segment jew medda tal-baħar fejn jinqabad il-ħut għall-kummerċ għandha ssir sal-31 ta' Marzu mill-iktar tard tas-sena kalendarja ta' qabel b'mod konformi mat-tabelli A u B fl-Anness II ta' dan ir-Regolament.
L-Artikolu 3
Għal dawk is-segmenti li jużaw apparat attiv li mhuwiex kopert bil-programmi li għalihom issir referenza fl-Artikolu 2, l-Istati Membri għandhom jiġbru u jipproċessaw l-informazzjoni minima stabblita fl-Anness II meħtieġa sabiex jiġi vverifikat li l-livell ta' attività ta' dawn ma jiżdiedx, jew, jekk jiżdied, sabiex jevalwaw iż-żjieda. Għal dan l-iskop, il-proċeduri li ġejjin għandhom jiġu applikati:
- l-informazzjoni minima stabbilita fl-Anness II li tippermetti l-evoluzzjoni ta' l-attivitajiet tas-sajd għal dawk is-segmenti in kwestjoni li għandhom jiġu sorveljati għandhom ikunu miġbura u ipproċessati mill-Istat Membru. Dettalji tal-metodi tat-teħid ta' kampjuni magħżula għal kull segment tal-flotta, flimkien mal-valuri tal-parametri statistiċi li jiddeskrivu l-preċiżjoni ta' l-estimi ta' l-isforzi tas-sajd, għandhom jiġu komunikati lill-Kummissjoni fil-ħin ta' l-applikazzjoni tagħhom. Kwalunkwe proċedura oħra li tagħti riżultati b'reqqa komparabbli għandha tiġi aċċettata kemm-il darba din tkun ġiet approvata mill-Kummissjoni,
- ir-riżultati għandhom jintbagħtu lill-Kummissjoni kull sena sal-31 ta' Marzu mill-iktar tard għas-sena kalendarja preċedenti b'mod konformi mat-tabella B fl-Anness II ta' dan ir-Regolament,
- jekk Stat Membru jistabbilixxi żjieda fl-attivitajiet f'segment partikolari, hu għandu jikkalkula l-effett ta' din iż-żieda fuq l-isforzi tas-sajd għal dan il-parti u għandu jinforma lill-Kummissjoni bir-riżultati b'mod konformi ma' l-Artikolu 2.
L-Artikolu 4
L-Istati Membri għandhom jikkomunikaw lill-Kummissjoni l-informazzjoni li għaliha ssir refererenza f'dan ir-regolament bi trasferiment diġitali fuq in-network tat-telekomunikazzjonijiet b'mod konformi mar-regoli u l-kodiċi dettaljati stabbiliti fl-Annessi I u II. Il-Kummissjoni għandha tagħti rċevuta tal-messaġġi malli jkunu ġew validati fid-database.
L-Artikolu 5
Korrezzjonijiet għall-informazzjoni żballjata għandhom jintbgħatu lill-Kummissjoni fi żmien 30 jum mid-data meta l-iżball jiġi skopert.
L-Artikolu 6
Dan ir-Regolament għandu jidħol fis-seħħ fis-seba' ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fil-intier tiegħu u japplika direttament fl-Istati Membri kollha.
Magħmul fi Brussel, fit-30 ta' Settembru 1998.